Palau de la Música Catalana

Palau de la Música Catalana (Den katalanske musikkens palass) er et konserthus i Barcelona som ble oppført i perioden 1905–1908 av den katalanske arkitekten Lluís Domènech i Montaner. Palau de la Música Catalana var Spanias første bygning uten bærende yttervegger. Den har både blitt hylla for sin prakt og kritisert for sin usle akustikk, men er uansett en av Barcelonas mest populære bygninger. Det har imidlertid ikke alltid vært slik. På slutten av 1920-tallet ble det diskutert flittig om man skulle rive bygningen på grunn av den dårlige akustikken. Palau de la Música Catalana ble erklært verneverdig i 1971 og ble renovert på 1980-tallet. I 1997 kom den med på UNESCOs verdensarvsliste, som representant for den katalanske modernismen. Referanser Eksterne lenker (en) Palau de la Música Catalana – kategori av bilder, video eller lyd på Commons (en) Palau de la Musica Catalana – galleri av bilder, video eller lyd på Commons